Туркия эшикларини очди. 40 мамлакат, жумладан, Ўзбекистон билан авиақатновлар тикланяпти | Qalampir.uz\nТуркия эшикларини очди. 40 мамлакат, жумладан, Ўзбекистон билан авиақатновлар тикланяпти\nОлам\t04 Июнь 21:16 5552\nТуркия 10 июндан бошлаб 40 мамлакат билан халқаро парвозларни бошлайди. Бу ҳақда бугун, 4 июнь куни Республика транспорт ва инфратузилма вазири Адил Караисмаилоғлу маълум қилди.\n"Ушбу ойдан халқаро рейслар бошланади. 40 мамлакат билан парвозлар қайта тикланади. 10 июндан бошлаб биринчи рейслар Болгария, Қатар, Греция, Баҳрайн ва Шимолий Кипрга", деди у.\nТурк вазирининг сўзларига кўра, биринчи босқичда Анқара 15 мамлакат билан парвозларни қайта тиклаш тўғрисида дастлабки келишувга эришган.\n"Ҳозирда биз Шимолий Кипр, Австрия, Литва, Сербия, Қозоғистон, Албания, Беларусь, Бирлашган Араб Амирликлари, Молдова, Ўзбекистон, Украина, Марокаш, Иордания, Судан ва Италия билан келишувга эришдик", дея қўшимча қилди Караисмаилоғлу.\nМаълумот ўрнида таъкидлаш лозимки, 1 июндан бошлаб Туркияда ички рейслар қайта тикланди. Мамлакатнинг асосий авиакомпанияси Turkish Airlines 18 июндан бошлаб Европага халқаро рейсларни амалга ошира бошлайди.\nТуркия коронавирус пандемияси сабаб барча ички ва халқаро авиақатновларни тўхтатган эди. Жумладан, Ўзбекистон билан ҳам. Бироқ пандемия вазияти юмшагач, икки давлат ҳам халқаро туризмга алоҳида эътибор қаратди.\nЖумладан, кеча бўлиб ўтган йиғилишда Ўзбекистон Президенти Шавкат Мирзиёев шундай деди:\n“1 июндан бошлаб ички туризмнинг ривожланишига катта эътибор бердик. Шу билан бирга, ташқи туризмда қайси мамлакат бизни қабул қилишга тайёр бўлса, биз ҳам тайёр бўламиз. Биз дарров самолётларимизни учирамиз. Мана, Туркия билан гаплашяпмиз. Улар ташқи туризмни очиши билан биз ҳам очамиз”.\nАйни кунларда Туркияда коронавирусга чалинганларнинг умумий сони 166 мингдан ошди, 4 609 киши вафот этди, 130 852 бемор соғайди.\n26 Сентябрь 13:35 40313\n28 Сентябрь 10:15 36867\n27 Сентябрь 21:41 36393\n26 Сентябрь 21:29 35854\n26 Сентябрь 11:26 34240


Хитойда мингдан зиёд “интернет жиноятчи” ушланди\nСўнгги икки ой мобайнида Хитойда олиб борилаётган “интернетдаги жиноятлар”га қарши кураш кампаниясида мамлакат ҳуқуқ-тартибот идоралари 1065 кишини қўлга олганлар.\nБу ҳақда хабар қилган Хитой расмий нашрлари “витуал тартиббузарлар”га нисбатан айнан қандай айбловлар қўйилаётгани ҳақидаги тафсилотларни очиқламаган.\nИнтернетни тартибга солиш бўйича кампания, Пекин таъбирига кўра, асосан форум ва ижтимоий тармоқларга Хитойдаги давлат тузумини ағдариш чақириқлари, сиёсий миш-мишлар ва бошқа “зарарли” ахборот чиқиб кетишининг олдини олишга қаратилган.\nСинхуа агентлигининг хабар қилишича, ўтган икки ой мобайнида “миш-миш уйдириш ва тарқатиш”га дахлдор бўлган 16 та веб-сайт ёпилган, 208 мингта “зарарли” онлайн хабар ўчириб чиқилган.\nХитойдаги йирик интернет-порталлардан ҳисобланмиш www.sina.com ва www.qq.com ҳам расмий Пекин танқидига учраган сайтлар сарасига кирадилар. Бу веб-ресурслар ўз форумларидаги “тақиқланган маълумотлар”ни ўчириб чиқиш учун тўрт кунга фаолиятини тўхтатиб қўйишга мажбур бўлгани айтилмоқда.\n“Интернет орқали миш-миш тарқатиш халқимиз манфаатларига зиён етказувчи, давлат хавфсизлиги ва ижтимоий барқарорликни емирувчи жиддий муаммога айланди”, дейилади 8 апрел куни Хитой Интернет ассоциацияси томонидан тарқатилган баёнотда.\nМазкур ташкилот Интернетда фаолият юритувчи барча ширкатларга “ўзни интизомга бўйсундириш”ни кучайтириб, миш-мишлар тарқатишнинг олдини олишга чақириғи билан чиқди.\nГлобал тармоқда интизом жорий қилиш ва уни тартибга келтириш мақсадида Хитой расмийлари ҳозирда қатор чора-тадбирларни амалга оширмоқдалар. Улардан бири асосий микроблог хизматларида қайддан ўтишда фойдаланувчилардан ҳақиқий исм ва ҳужжат рақамларини тақдим этишни талаб этадиган тизим жорий этишни кўзда тутади.\nХитойда Twitter, Youtube ва Facebook ижтимоий тармоқларга анчадан буён тўсиқ қўйиб келинади. Ўтган қишда Интернетда танқидий мақола эълон қилган уч хитойлик диссидент 9-10 йилданга озодликдан маҳрум қилинган.\n2011 йил охиридаги маълумотларга қараганда, Хитойда интернетдан фойдаланувчилар сони 513 миллион кишига етган, бу мамлакатга дохил веб-сайтлар сони сони эса 2,3 миллиондан ошган.\nХитойда Интернетнинг ошиғич суръатлар билан ёйилиши қабатида мамлакатда интернет-иқтисодиёт ҳам жадаллик билан ривожланиб бормоқда. Электрон савдо бозорининг катталиги бўйича бу мамлакат ҳозир дунёда икки ўринни эгаллайди.


Қирғиз ашулачиси ўзбекча хизмат кўрсатадиган ширкатга қарши акция бошламоқчи\nҚирғиз қўшиқчиси Бек Бўрбиев.\nҚирғизистондаги таниқли эстрада қўшиқчиси Бек Бўрбиев “Мегаком” уяли алоқа оператори 10 кун ичида мижозларга хизмат кўрсатишнинг барча турларидан ўзбек тилини олиб ташламаса, бутун мамлакат бўйлаб ширкат хизматидан воз кечишга чақирган тадбир бошлаш ниятида эканини билдирди.\nҚирғиз қўшиқчиси Бек Бўрбиев Озодлик билан суҳбат чоғида ўзбек тилида хизмат кўрсатишни тўхтатиш бўйича “Мегаком” ширкати олдига қўяётган талаб бажарилмайдиган бўлса, 15 майдан ширкатга қарши акция бошлашини маълум қилиб, буни қуйидагича изоҳлади.\n- Бу акция ҳеч қачон ўзбек миллатига мансуб фуқароларга қарши эмас, буни тўғри тушуниш керак. Биз қирғиз давлати бўлганимиз учун бизда давлат тили бор – қирғиз тили, расмий тилимиз бор – рус тили. Мана шу икки тил билан Қирғизистондаги барча миллатларга тушунарли хизмат кўрсатса бўлади. Бундан ташқари, халқаро инглиз тили бор. Шу 3 тил билан барчага хизмат кўрсатиши мумкин “Мегаком”.\nУ ерда бошқа тилларнинг турганини эса “қирғиз тилини мазах қилиш” сифатида баҳолаш мумкин ёки “қирғиз тилини ҳурмат қилмаслик” деб билса бўлади. Шунинг учун биз бу акцияни бошладик. Фейсбук саҳифасида “миллатчи” деган гаплар айтиляпти. Бироқ бу ерда ўзбек миллатига ёки бошқа миллатга мансуб кишиларга босим кўрсатиш йўқ. Биз асрлардан буён қўшни бўлиб яшаб келганмиз, бундан буён ҳам шундай яшамоқчимиз. Фақат қонунийликка риоя қилиниши керак, шунингдек, қирғиз тилига нисбатан ҳурмат-эҳтиром бўлиши керак, - дейди Бек Бўрбиев.\nФуқаролик жамияти фаоли ва ҳуқуқшунос Лейла Назгул Сейитбек эса Қирғизистонда ширкатларга давлат тили ёки расмий тилдан бошқа тилда хизмат кўрсатишини тақиқловчи қонун йўқлигини айтади.\n- Хусусий ширкатлар хизматларни ўз мижозлари сўзлашган тилда тақдим этади. Агар улар хизматидан фойдаланишда тил танлаш имконияти бўлса, бу яхши кўриниш. Бунинг нимаси ёмон? Бизда қозоқ ёки ўзбек тилидан фойдаланиш тақиқланади, деган қонуннинг ўзи йўқ. Ҳар ҳолда, мен бунақа қонун борлигини билмайман, - дейди ҳуқуқшунос Лейла Назгул Сейитбек.\n“Мегаком” ширкатининг Реклама ва PR бўлими раҳбари Жумғал Ўмурканов ҳам Қирғизистонда бирор тилни тақиқлаш ҳақида қонун йўқлигидан яхши хабардорлигини айтаркан, ширкат бундан буён ҳам ўз мижозларига ўзбек тилида хизмат кўрсатишда давом этаверишини таъкидлайди.\n- Бу ҳақда гапирганда, қайд этишни истардимки, ширкатимиз айнан давлат тилини ривожлантиришга анча катта эътибор қаратаяпти. Ўзбек тилига келадиган бўлсак, ширкат иш бошлаган пайтдаёқ бизда қирғиз, ўзбек, рус ва инглиз тилларида хизмат кўрсатарди. Ҳозир турк тилидаги хизматимиз ҳам бор. Мижозларимизга қулай бўлсин учун ширкатимизга бу тилларнинг ҳаммасида хизмат кўрсатиш муҳим.\nБилганингиздек, жанубда ўзбек тилида сўзлашадиган мижозларимиз жуда кўп. Улардан бизга ҳар куни ўзбек тилида ахборот олиш учун юзлаб қўнғироқ келади. Шунинг учун биз бундан воз кечолмаймиз.\n15 май куни бошланадиган акцияга келсак, бизда истаган одам кўчага чиқиб, ўз фикрини билдириши мумкин. Биз бу одамларга вазиятни тушунтиришга ҳаракат қиламиз. Ўзбек тилида хизмат кўрсатиш эса аввалда бўлгани каби бундан кейин ҳам давом этади, - дейди “Мегаком” ширкати вакили Жумғал Ўмурканов.\nҚирғизистонлик таниқли ҳуқуқ фаоли Тўлекан Исмаилова Бек Бўрбиевнинг “Мегаком” ширкати олдига қўяётган талабини дискриминация, дея баҳолайди.\n- “Мегаком”га қарши ва миллийликка қарши бўлган бу акция дискриминациядир. Бунга Бош прокуратура қонунга мувофиқ равишда реакция кўрсатиши керак. Қирғизистонда 90 дан зиёд миллат яшайди. Конституция эса ҳар биримизга тенг ҳуқуқ берган. Шунинг учун бу ерда, қайси миллат бўлмасин, устун бўлмаслигини керак, бошқаларга босим кўрсатмаслиги шарт, - дейди ҳуқуқ фаоли Тўлекан Исмаилова.\nҚирғизистондаги энг йирик уяли алоқа операторларидан бири бўлган “Мегаком” ширкатининг шу кунда 2,5 миллиондан зиёд мижози бор. Маълумотларга кўра, Қирғизистонда “Мегаком”дан ташқари “Билайн” ширкати ҳам мижозларига ўзбек тилида хизмат кўрсатишни йўлга қўйган.


Зарда бўлишдан (жиғилдон қайнаши) қандай қутилиш мумкин - Xasta.uz\nБош саҳифа » Касаллик » Гастроэнтерология » Зарда бўлишдан (жиғилдон қайнаши) қандай қутилиш мумкин\nЗарда бўлиш – бу жуда кенг тарқалган холат бўлиб, кишига жуда кўп ноқулайликлар туғдириши мумкин. Зарда бўлишни сабаби ҳар доим ҳам маълум бўлавермайди. Мутахасисларнинг фикрича зарда бўлиш ошқозон жуда тез овқатга тўлиши ёки кўп овқат ейиш натижасида келиб чиқади. Шунингдек ўта ачииқ таом ейиш ва ошқозонда кислотани кўпайиб кетиши ҳам зарда бўлишга сабаб бўлади. Сабаби нима бўлишидан қатъий назар мақсад битта, сабабни топиб уни бартараф этиш ва қайтиб зарда бўлмаслик.\nЗарда бўлишни бартараф этиш учун қуйдагиларга амал қилиш зарур.\nОвқатланиб бўлгач танангизни вертикал холатда ушланг. Кислота ошқозондан қизилўнгачга оқиб чиқмаслиги учун танани вертикал холатда тутиш зарур. Шунинг учун овқатлангандан сўнг зинхор ётманг. Хатто жуда ётгингиз келса ҳам.\nЗарда бўлиш бошланаётганини ҳис қилишингиз билан бир пиёла сув ичинг. Сув кислотани қизилўнгачдан қайтариб ошқозонга ювиб тушади ва зарда бўлишни тўхтатади.\nЗарда бўлишга қарши дамламалар ичинг.\nЯнги майдаланган занжабил илдизини бир чой қошиқ бир пиёла қайнаган сувга қўшиб, 10 минут дам бериб, кейин ичинг. Занжабил ўзининг қайт қилишга қарши хучусияти билан машхур. Дамлама ичилганда қизилўнгач деворларини бўшаштиради ва ошқозон ширасини тепага хайдаши тўхтайди.\nАнис, зира ёки арпабодиён дони дамламалари ҳам зарда бўлишда ёрдам беради. Бу ўсимликлардан биридан икки чой қашиқ бир пиёла қайнаган сувга солиб, 10 минут дамлаб, сўнг ичинг.\nБир чой қошиқ майдаланган қайрағоч пўстлоғидан қайнаган сувга солиб тиндиргани қўйинг. Тайёр дамламани ку бўйи ичиб юринг.\nБир ош қошиқ 6%ли сирка ичинг. Сиркани ўзи ҳам кислоталигини ҳисобга олсак, бундай маслахат ғалати туюлиши мумкин. Лекин, зарда бўлишнинг сабаби ҳар доим ҳам кислота кўпайиб кетиши бўлавермаслигини хисобга олиш зарур. Гап шундаки кислота қизилўнгач деворига текканда ошқозонга ўтиш қисмини ёпади. Агар бу табиий жараён яхши ишламаса ошқозондан қайтиб чиққан озгина кислота зарда келтириб чиқаради. Бир қошиқ сирка бу холатда зарба дозаси бўлади ва ошқозон ва қизилўнгач орасидаги тешикни ёпилишига мажбур қилади. Сирка ичилганда дастлаб қиздиради, лекин тезда нохуш хис ва зарда бўлиш йўқолади.\nСўлак ажралишини кучайтиринг ва хосил бўлган сўлакни ютинг. Сўлак ошқозон кислотасини нейтраллашга ёрдам беради. Шунинг учун сақич чайнанг ёки шимиладиган бирор ширинлик истеъмол қилинг.\nСабзавотлар соки ичинг. Масалан, сабзили, бодирингли, редискали ёки қизилчали. Сабзавот соки мухити ишхорий бўлганлиги туфайли, ошқозон кислотасини тез нейтраллайди ва зардани бартараф этади. Агар сок ичкингиз келмаса бу сабзавотлардан хомлигича ёйишингиз мумкин.\nЯрим пиёла илиқ сувга ярим чой қошиқ ош содаси ва бир неча томчи лимон ширасидан томизиб ичинг. Эритмани лимон шираси қўшмасдан ичманг. Чунки ош содаси ошқозон кислотаси билан таъсирлашганда хосил бўладиган газларни тарқатишга лимон шираси ёрдам беради.\nБир пиёла ёғи олинмаган сут ичинг. Сут ҳам зарда бўлишни бартараф этишда яхши ёрдам беради.\nДорихонадан антацид препарат сотиб олинг. Битта ёки иққита антацид таблеткаси сизни зарда бўлишдан халос бўлишингиз учун етарли бўлади.\nАгар зарда бўлиш жуда кўп безовтв қилса ва қиздириши кучайиб борса шифокорга мурожаат қилинг. Зарда бўлиш тез-тез қайталаниши қизил ўнгачда яра хосил бўлишига сабаб бўлиши мумкин.\nЁнбош ётиб ухлашга харакат қилинг. Ёнбош ётганда ошқозон туби пастга осилади ва ичидаги шираси қизилўнгачга қайтиб чиқиш эхтимоллиги камаяди.\nАгар зарда бўлиш сизни кечаси безовта қилса, ухлашдан камида 2-3 соат аввал овқатланинг. Бу вақт ичида ошқозонда кислота миқдори камаяди ва зарда бўлиш кузатилмайди.\nҚўлингизни юқорига кўтаринг ва 2-5 минут ушлаб туринг, сўнг бир пиёла сув ичинг.\nОз-оздан овқатланишга харакат қилинг. Бирданига кўп овқат ейиш ошқозонни чўзилишга мажбур қилади ва натижада қизил ўнгачдан ошқозонга ўтиш қисмидаги сфинктер очилиб қолиб, ошқозон шираси қизилўнгачга қайтиб чиқади.\nЗарда бўлишни олдини олиш учун ёки ундан халос бўлиш учун чекманг ёки чекишни ташланг.\nТаомни совутиб истеъмол қилинг.\nСпиртли ичимликлар истеъмол қилманг.\nАгар зарда бўлиш чидаб бўлмас даражада кучайиб борса ва бу холат хафтада икки мартадан кўп бўлса, сизда гастроэзофагал рефлюкс касаллиги ривожланган бўлиши мумкин. Бу касаллик вақтида керакли даво чоралари кўрилмаса қизилўнгач саратони (раки)га олиб келиши мумкин. Шунинг учун зарда бўлиш хечам ўтиб кетмаса албатта шифокорга мурожаат қилинг.\nАгар зарда бўлиш билан бирга бадандан муздай, ёпишқоқ тер ажралиши, тери оқариб кетиши, юрак тез уриши кузатилса зудлик билан тез ёрдамга қўнғироқ қилинг! Чунки бу белгилар юрак хуружи белгилари хисобланади.\nАввалги ёзувИммунитетни қандай мустахкамлаш мумкин?\nКейингисиОёқ терлашидан қандай қутилиш мумкин?\nЖигарни қандай ёғ босади?\nОВҚАТ МАҲСУЛОТЛАРИНИ ЎЗАРО МУТАНОСИБЛИГИ .\nХалқаро эректил дисфункцияни баҳолаш индекси\nСпиртли ичимликлар (алкоголь) — сиз билмаган маълумотлар. (2-қисм)\nВазнни бўйга нисбатан мутаносиблигини текшириш тести\nВахима ва қўрқинч 8.1k просмотров\nАденомиоз — аёллар касаллиги 7.2k просмотра\nЗарда бўлишдан (жиғилдон қайнаши) қандай қутилиш мумкин 6.3k просмотров\nХомиладорлик вақтида кўнгил айнишини қандай камайтириш мумкин? 4.6k просмотров\nЖигар циррози 3.6k просмотров\nЦистит ёхуд «чахмазак» 3.1k просмотров\nҚандай қилиб қонда гемоглабин миқдорини ошириш мумкин? 3k просмотров\nОзишнинг янги тури хақида эшитганмисиз? 2.7k просмотр\nЮмшоқ сўгал – хавфлими? (Тўлиқ маълумот) 2.6k просмотров\nСУРУНКАЛИ ТОШСИЗ ХОЛЕЦИСТИТ 2.4k просмотров


Мутко: Ҳамдўстлик кубоги ёпилди, у ўз долзарблигини йўқотди\n09:50 / 24.07.2016\nРоссия спорт вазири ва Россия футбол иттифоқи (РФИ) президенти Виталий Мутко Ҳамдўстлик кубогининг ёпилишини эълон қилди.\n"Ҳамдўстлик кубоги ёпилди, у ўз долзарблигини йўқотди. Шу билан бирга, биз Гранаткин кубогини ўтказишни давом эттирамиз", деб Мутконинг сўзларини келтириб ўтди "Советский спорт" нашри.\nҲамдўстлик кубоги – РФИ ва ФИФА номи остида ўтувчи, собиқ иттифоқ давлатлари ёшлар терма жамоалари ўртасида ўтказиладиган мусобақа. У биринчи марта 1993 йил январда ўтказилган. 2011 йилгача мусобақада собиқ иттифоқ давлатларининг клублари иштирок этиб келган. 2012 йилдан мусобақада ўсмирлар ва ёшлар терма жамоалари иштирок этган.\nМусобақа МДҲ ва Болтиқбўйи давлатлари чемпионлари учун беллашув сифатида режалаштирилганди, бироқ турли сабабларга кўра чемпионлар ё совриндор клублар, ё Россия ёшлар терма жамоалари билан алмаштирилган. Мусобақа ҳар йили ўтказилган, у МДҲ ва Болтиқбўйининг турли давлатларида ўтказилиши режалаштирилганди. Бироқ мусобақа 1993 йилдан 2007 йилгача, 2009 ва 2010 йилда Москвада, 2008 йил ва 2011 йилдан Санкт-Петербургда ўтказилиб келинган.


Коронавирус пандемияси дунё бўйлаб шиддат билан тарқалмоқда. Футбол оламида таниқли футболчилар, мураббийлар ва клуб президентлари COVID-19 вирусини юқтириб олиш ҳолати кузатилмоқда. Каталониянинг "Барселона" клуби футболчиси Лионель Месси ушбу ҳолатга ўз муносабатини билдирди, дея хабар берди "qalampir.uz".\nКиритилди: 22:03 15.03.2020. Ўқилди: 2122 марта. Фикрлар сони: 0 та.


ЎзА - Сардор Шуҳратов: Чикагодаги DeVry университети магистранти\n14.05.2018 11:02:38 Чоп этиш версияси\n“Америкада маълум бир фанни қанча вақт мобайнида ўқиш ва тугатиш талабанинг ўзига боғлиқ. Истаса, бир йилда 5 та, истаса 6 та фанни ўқиб, тезроқ тугатиши ҳам мумкин. Айнан мана шу жиҳатларни бизнинг таълим тизимимизга олиб кириш мумкин”.\nСуҳбатдошим Сардор Шуҳратов айни кунларда Чикаго шаҳридаги DeVry университети магистранти. Ҳамюртимиз бакалавр таълимини Тошкентдаги халқаро Вестминстр университетида олган. Шунинг учун ҳам унда икки мамлакат таълимини қайсидир маънода солиштириш имкони бор.\n– Сардор, келинг дастлаб бизга университетингиз ва у ердаги таълим жараёнлари ҳақида гапириб берсангиз.\n– Мен таҳсил олаётган DeVry университети АҚШнинг Иллиноис штатидаги Чикаго шаҳрида жойлашган. Очиғини айтганда, бу ердаги таълим тизими Ўзбекистондан катта фарқ қилади. Масалан, бакалаврят йўналишида уч-тўрт йил ўқиш шарт эмас. Шу вақт оралиғида билимларни ўзлаштириб, ўқишни тамомлаб кетишингиз мумкин. Бу эса талабанинг ўзига боғлиқ. Магистратура йўналиши анъанавий 2 йиллик таълим жараёнидан иборат.\nАмерикада, аввало, университетларга қабул қилинаётган ўқитувчилар сараланади. Улар дастлаб икки нарсага эга бўлишлари керак: биринчидан, ўз соҳасига оид тажрибага, иккинчидан, педагогик хусусияти, қобиляти ҳам инобатга олинади. Шунингдек, ҳукумат томонидан махсус веб-саҳифалар ташкил этилган бўлиб, унда сиз ўзингизга дарсга кираётган ўқитувчи ҳақида маълумот олишингиз, унинг ҳамкасблари орасидаги рейтингини билиб олишингиз ва албатта, овоз бериш жараёнида иштирок этишингиз мумкин бўлади. Шу жиҳатдан ҳам икки мамлакатнинг таълим тизими бир-биридан фарқ қилади.\n– Жамиятга кириб келаётган ҳар қандай амалиётда халқаро майдондан ўзлашган элементларни кўриш мумкин. Хусусан, таълим тизимида ҳам. Хўш, сиз Ўзбекистон ва АҚШ таълим тизимидаги ўхшашликни нималарда кўрасиз?\n– Албатта, ўхшашликлар мавжуд. Масалан, ҳар бир талабанинг дарс қолдирмаслиги назорат қилинади. Талабанинг неча маротаба дарс қолдиргани ҳам имтиҳонларда, албатта, инобатга олинади. Шу билан бирга, магистратура йўналишида ортиғи билан 8-10 нафаргача талаба таҳсил олади. Ярмаркаларнинг ташкил этилиши. Шу жиҳатларида ўхшашликни учратиш мумкин.\n– Бор. Масалан, бизнинг мамлакатда талабалар аниқ бир дастур асосида ва танланган фанлар доирасида 4 йил давомида таҳсил олади. Бироқ, Америка Қўшма Штатларида эса маълум бир фанни қанча вақт мобайнида ўқиш ва тугатиш талабанинг ўзига боғлиқ. Истаса, бир йилда 5 та, истаса 6 та фанни ўқиб, тезроқ тугатиши ҳам мумкин. Айнан мана шу жиҳатларни бизнинг таълим тизимимизга олиб кириш мумкин. Бунда талаба вақтдан ютади ва тезроқ амалиётга йўналади.\n– Америкада ҳам ўқиб ҳам ишлаш тизими қандай?\n– Худди бизда бўлганидек, Америкада ҳам талабаларда дарсдан ташқари вақтларда ишлаш имкони бор. Бунинг учун ҳар чорак якунида иш ўринлари кўргазмалари ташкил этилади ва энг яхши номзодлар танлаб олинади. Синов муддати бир йилгача узайтирилиши мумкин. Бироқ, бу бир йил маошсиз ишлаш шарт, дегани эмас. Ҳаммаси талабанинг янги жамоага қанчалик тез мослашиб кетишига боғлиқ.\n– Курсдошларингиз орасида Ўзбек талабалар ҳам борми?\n– Бизнинг университетда мендан бошқа ўзбек талаба йўқ. Бунинг мен учун ҳам қулай тарафлари бор. Масалан, атрофдагиларим инглиз тилида суҳбатлашади. Бу тилни мукаммал ўрганишимга ёрдам бермоқда.\n– Диплом ўрнига сертификат, баҳо ўрнига даража...\n– Ҳа, Америка тажрибасида кўплаб ОТМларда диплом эмас сертификат берилади. Баҳо ўрнига ноль баллдан тўрт балгача бўлган даража белгиланади. Менда ҳозирча ҳаммаси 4! Бу – яхши, дегани албатта.\n– Келгусидаги режаларингиз.\n– 3 йилдан буён Америкадаман. Интернет орқали янгиликларни ўқийман ва албатта, дўстларим билан суҳбатда бўлиб тураман. Бугун Ўзбекистон ҳар томонлама ўзгаришларга юз тутмоқда. Давлатимиз раҳбари бошчилигидаги ўзгаришларнинг бари жаҳон афгор-оммаси эътиборига интернат ОАВлари орқали яхши аён. Режаларим катта. Ўқишни тамомлаб, сертификатни олгач, янги билимлар билан Ўзбекистонга қайтаман ва молия тизимимизни халқаро даражага олиб чиқиш учун ҳаракат қиламан. Бунинг учун эса мамлакатимизда етарли шароит ва муҳит бор. Чет эл тажрибасини Ўзбекистоннинг банк-молия йўналишига олиб кириш учун ҳаракатни бошлаганман. Ўзбекистон мен учун ҳамиша биринчи, унинг тараққиётига ҳисса қўшиш ҳам мен учун аҳамиятли.\n– Сардор, мазмунли суҳбатингиз учун ташаккур. Биз сизни Ўзбекистонда янги билимлар билан кутамиз.\nИсфандиёр Бургутбоев суҳбатлашди


Вашингтоннинг қора рўйхатига киритилган давлатларда демократик ўзгаришлар бўладими?\nКуни кеча АҚШ президенти Жорж Буш Ироқда ғалабага эришилганини эълон қилди. Хўш, Ироқ уруши Вашингтоннинг қора рўйхатига киритилган Шимолий Корея, Эрон ва Сурия каби давлатларга қандай таъсир қилиши мумкин? Бу режимлар ўзгарадими ëки улар Америкага қарши туриш учун ядровий қуролларга эга бўлишга уринадиларми?\nМичиган университети профессори Раймонд Тантер фикрича, Ироқда Саддам Ҳусайн ҳокимиятдан ағдарилгани минтақадаги бошқа режимларга жиддий таъсир қилади.\n“Хавфли режимларни ҳокимиятдан четлаштириш Бағдоддан бошланди. Дамашққа Бағдод орқали борилади. Теҳронга ҳам Бағдод орқали борилади. Бағдод режими ҳокимиятдан ағдарилгани минтақадаги бошқа режимларни хавотирга солиб қўйди”, - деди профессор Раймонд Тантер.\nИроқ уруши давомида Вашингтон Сурияни Саддам Ҳусайнга содиқ бўлган айрим амалдорларга бошпана берганликда ва кимëвий қуроллар ишлаб чиқаришга уринаëтганликда айблади.\nТаҳлилчиларга кўра, Вашингтон Суриядан асосан бир нарсани, Фаластиннинг Хамас ва Хезболлоҳга ўхшаган жангари гуруҳларига ëрдам беришни тўхтатишни талаб қилмоқда.\nТаҳлилчилар фикрича, Сурия бу гуруҳларни қўллаб-қувватлашдан воз кечса, Фаластиннинг янги Бош вазири Маҳмуд Аббос жангариларга қарши кескин чора-тадбирлар кўра олади. Натижада Исроил билан тинчлик ўрнатишга эришилади.\nРасмий Дамашқ аллақачон Вашингтоннинг талабларини бажаришга киришган кўринади. АҚШ Давлат котиби Колин Пауэлл жума куни Дамашқда Сурия раҳбарлари билан музокаралар олиб борди. Учрашувдан сўнг Колин Пауэлл Дамашқда Фаластин жангари гуруҳларига тегишли бўлган айрим идоралар ëпиб қўйилганини маълум қилди. У қўшимча қилиб, Вашингтон Сурия ҳукуматидан бу борада кўпроқ ишлар қилишини кутаëтганини таъкидлади.\n“Саддам Ҳусайн режими ҳокимиятдан ағдарилгандан сўнг, Яқин Шарқ минтақасида янги стратегик вазият пайдо бўлди. Ушбу вазиятда Америка Сурия билан ҳамкорлик қилишни ва турли чора-тадбирлар борасида бирга ишлашни хоҳлайди”, - деди Колин Пауэлл.\nМичиган университети профессори Раймонд Тантернинг қайд этишича, Американинг қатъий талаблари натижасида хавфли режимларнинг аксариятида ўзгаришлар бўлади.\n“Хавфли режимлар ўзгаради ëки улар қулайди. Сурия ва Ливия ўзгаради. Шимолий Корея режими ҳокимиятдан ағдарилади. Эрон режими эса мамлакат ичкарисидаги ўзгаришлар туфайли қулайди. Диндор амалдорлар ўз сиëсатини ўзгартирмайди, аммо Эрон халқи пировардида режимни ҳокимиятдан четлаштиради”, - дейди америкалик мутахассис Раймонд Тантер.\nАмерикалик бошқа бир таҳлилчи Маурин Штейнбрунер бу фикрга қўшилмади. Унга кўра, бу давлатларнинг айримлари Америка талабларини бажариши мумкин, аммо Вашингтон ўзининг барча мақсадларига эриша олмайди.\n“Эрон, Сурия ва минтақадаги бошқа давлатлар бир томондан хавфли режим бўлиб кўринмаслик, бошқа тарафдан бутунлай тиз чўкмаслик учун ўз позицияларини ўзгартириши мумкин”, - деди Штейнбрунер.\nМаурин Штейнбрунернинг қайд этишича, айрим давлатлар, хусусан, Эрон ва Шимолий Корея Америка таҳдидини қайтариш учун ядровий қуроллар ишлаб чиқаришга уринмоқда.\nЯқинда Шимолий Корея расмийлари Пхенян аллақачон ядровий қуролларга эга экани ҳақида даъво қилишди.


Ҳам соғлиққа, ҳам чўнтакка фойда. Ню-йорклик дизайнернинг антиқа тажрибаси\nҲам соғлиққа, ҳам чўнтакка фойда. Ню-йорклик...\n24.12.2017 10:24 0 162\nНю-йорклик дизайнер Тобиас Ван Шнайдер айнан шу тажрибани ўзида қўллаб кўрди.\nОдамлар байрамларни ёқтиришади. Айниқса, эркакларга бир сабаб топилса бўлди, дарров ичишга тушадилар. Янги йил куни эса, энг кўп алкогол истеъмол қилинадиган кечалардан бири сифатида эсланади. Шундай байрамдан кейин инсон бироз вақт ичкиликдан ўзини тийиб юради. Лекин ушбу ҳолат узоқроқ давом этса-чи? Масалан, икки йил.\nНю-йорклик дизайнер Тобиас Ван Шнайдер айнан шу тажрибани ўзида қўллаб кўрди ва ажойиб натижага эришди. Унинг ҳаётида биринчи ўринда ғийбат, бировнинг ортидан гапириш, дардини дастурхон қилиш одати йўқолди.\n— Энг биринчи англаганим — одамлар билан камроқ гаплашадиган бўлдим. Ҳамкасбларим ва дўстларим ичишга таклиф қилганда «йўқ», деб жавоб бердим ва ростданам уларнинг ширакайф суҳбатларига қўшилишни истамадим, — дейди Шнайдер.\nБундай парҳез билан унинг саломатлиги ва чўнтаги ҳам анча фойда кўрди. Тобининг сўзларига кўра, у ойига минг доллар иқтисод қилиш билан бирга яхши тушлар кўриб, тушкунликдан ҳам чиқиб кета олган. Ню-Йоркда кунига 1-2 стакан спиртли ичимлик ичиш одатга айланиб улгурганини ҳисобга олсак, бу анча яхши натижа.\n— Агар ҳар куни 2-3 та коктейл ичиб (уларнинг ҳар бири чойчақасиз ҳисоблаганда 10 доллардан), ойига битта вино уйга олиб кетганимда, минг долларга яқин маблағ сарфлаганман. Булардан воз кеча бошлаганимда бедор тунларимга ором кириб, эрталаблари бардам уйғонишга тушдим.\nШунингдек, Тобиас қаҳва ичишни ҳам тўхтатгани сабабли, ўзини анча хотиржам тутишга ўтди. Кофеиннинг катта қисми уни ҳаётий завқу шавқдан мосуво этибгина қолмай, овқат ҳазм қилиш тизимига ҳам таъсир кўрсата бошлаган эди.\nАлкогол ичимлик ва қаҳванинг зарари ҳақида ҳаммамиз яхши биламиз. Лекин бу шунчаки гапдек туюлади, баъзида. Ушбу ичимликлар одамни аста-секин ўзига тобе этиб, соғлиғига дахл қилишгача боради. Ундан кўра, ўзимизнинг табиий шарбат ва чойларга нима етсин.


Ўзбекистон ва Жанубий Корея иқлим ўзгаришлари тадқиқотлари борасида ҳамкорлик қилмоқда\n17:26 / 14.07.2015\nКорея метереология хизмати раҳбари ўринбосари Жонг Хонг Санг Ўзбекистонга ташриф буюриб, иқлим ўзгариши бўйича ҳукуматлараро экспертлар гуруҳи доирасидаги ҳамкорлик истиқболларини ўзбекистонлик ҳамкасблари билан муҳокама қилди.\nТашриф давомида Хонг Санг Ўзбекистон ҳукумати қошидаги гидрометереология хизмати маркази вакиллари билан учрашув ўтказди. “Жаҳон” ахборот агентлигига берган интервьюсида у иқлим ўзгаришлари борасидаги тадқиқотларда ўзаро ҳамкорлик йўлга қўйилганини ва бу ҳамкорликнинг истиқболлари яхши эканлигини алоҳида таъкидлаб ўтди.\n“Ўзбекистонга иккинчи бор ташриф буюришим. Биринчи келганимдаёқ ушбу қуёшли ўлка гўзаллигидан таъсирланган эдим. Бой ўтмишингиз ҳам диққатимни тортади. Ҳар келганимда ўзим учун янги саҳифа очгандай бўламан. Корея ва Ўзбекистон ўртасидаги алоқалар кўп соҳаларда мустаҳкамланиб бормоқда. Хусусан, ўтган йили Ўзбекистонга бизнинг президентимиз Пак Кин Хе ташриф буюрди. Яқиндагина Ўзбекистон президенти Ислом Каримов Жанубий Кореяга сафар уюштирди. Ҳамкорлигимиз айниқса иқтисодиёт, таълим, маданият сингари соҳаларда самарали ривожланмоқда”, – деди Хонг Санг агентлик мухбири билан суҳбат чоғида.


╠●Ѻ⁞₮⁞Ấ⁞Ђ⁞Ʃ⁞Ӄ●╣ ♥ | OK.RU\nNews FeedTopics 42Photos 109Videos 4Participants 63\nзагадка и пофигист соскада\nBir kun ketarman Olis olis manzilga, Sevgi bosh egmadi men qalbi ojizga, Nega yuragim ko'nmas o'zga bir qizga, Osmon zulmat sen yo'qsan bu Oysiz tun. Qalbimdagi alanga so'nmoqda bugun, Qo'limdagi qalamlar sinmoqda bugun, Naxot sen qaytmaysan kelmaysan bugun, Osmon zulmat sen yo'qsan bu Oysiz tun. Sevgimni yurakga chuqurroq ko'mdim, Bu azobu xijron ayriliqdan to'ydim, Qalbdanmas shunchaki yurakdan kuydim, Osmon zulmat sen yo'qsan bu Oysiz tun. Talpinaman yuragim xastadir xamon, Bu degani sevil\nМайли бир бор ўйламасанг хам. Ишқ богимдан бўйламасанг хам. Севдим дея сўйламасанг хам. Сени дейди девона кўнглим. Сенга борим тутиб яшайман. Сени пинхон кутиб яшайман. Хижронингни ютиб яшайман. Сени кутар девона кўнглим. Интиламан фақат сен тамон. Орзуларим бўлмасин армон. Севган сени мен ўзим ёмон. Сени дейди девона кўнглим.\nСирларимни сотяпти сўзим, Йиғлаяпман яшириб кўзим, Сиғмаяпман ўзимга ўзим, Соғинганга ўхшайман сени...! Девонага ўхшаб юрибман, Бошимни минг тошга урибман, Ўз ҳолимга ҳайрон турибман, Соғинганга ўхшайман сени...! Мактуб битгим келяпти роса, Дардим тўкким келяпти роса, Кўнглим мендан куляпти роса, Соғинганга ўхшайман сени...! Кўксимга муз санчилаяпти, Кўзимдан ёш томчилаяпти, Армон мени қамчилаяпти, Соғинганга ўхшайман сени...! Зериктирди ўзни ўз баҳсим, Ғалат боқар кўзгуда а\nМехр десам мехрибонлар кочишди . Мехр эмас менга захар сочишди. Бегоналар менга кучок очишди . Дардимни Оллохга айтиб йигладим. Розиман баридан кунглим колса хам. Хаста юрагимга озор берса хам. Майли дардларимни курмасин бахам. Дардимни Оллохга айтиб йигладим. Дардларим узимга етиб ошади. Юрагим тез уриб билмам шошади. Кузимдан ёшларим тулиб тошади. Дардимни Оллохга айтиб йигладим. Биз борку десалар мен ишонибман. Мехрибонлар борку деб кувонибман. Энди билсам дардан узим ёнибман.\n♚В҈ƸӃ♚ ●☛●☪₡ Ɣ ₱ Ҳ Ⱥ Ħ Ɇ Ҵ☪\nadded 7 photos to the album соскалар\nАссалому _ Алейкум группамизга хуш келипсизлар ака опа ука сингилар__!\n ♚ Ḿ Ϟ ʃı ₭ Ѧ ♚


ЖИЗЗАХ. “Жиззах шаҳридан ёзмоқдамиз. 19-мактабнинг эски мактаблардан фарқи йўқ. 1300 ўринли мактабда 3300 дан ортиқ бола ўқийди. Бу йил 16 та 1-синф очилди. Битта синфга 28 тадан 54 тагача ўқувчи қабул қилинган. 3-сменада дарс 35 дақиқа экани инобатга олинса, ўқитувчининг ўқувчилар билан ишлашга умуман имкони йўқ экани маълум бўлади. Айрим гуруҳларнинг синфхонаси ҳам йўқ. Гоҳида дарсларни ҳам ўтмай жавоб бериш юборишади.Баъзи синфларда парталар жуда эскирган. Узр-ку, бутун бошли мактабга биттагина ҳожатхона...\nШунча ўқувчиси кўп мактабда стадион ҳам, спорт зали ҳам йўқ. Шу сабаб жисмоний тарбия дарси бўлмайди. Мактаб ташқарисидаги йўл ҳам ҳамиша тирбанд. Ота-оналар машиналардан қўрқиб, фарзандларини бемалол мактабга юборолмайди.\nЁш, ташаббускор, чет элда ўқиган йигит Халқ таълим вазири этиб тайинланди. Вазир ачинарли аҳволдаги мактабимизга ҳам эътибор қаратишини сўраймиз”.\n(Бу хабар Озодликка 28 октябрь куни юборилган.)


Биз орамизни енгилтаклик ва манманлик жамлаган уч дуст эдик. Йўк тўртта эдик... Тўртинчимиз шайтон эди… Биз содда кизларни ўзимизнинг мулойим, ширинсўзларимиз билан алдаб-сулдаб чекка далаховлиларга олиб чикардик… У ерда эса биз тўсатдан йирткич бўриларга айланар, уларни ялиниб ёлборишларига хам парво килмасдик…Чунки бизнинг калбларимиз, хисларимиз ўлган эди… То унутилмас ўша кун келгунча, бизнинг куну-тунларимиз мана шундок тарзда, далаларда, чодирларда, денгиз киргокларида машиналарда ўтиб борарди… Биркуни одатимиз бўйича, далаховлига чикдик… Хамма нарса хозирланган эди…Хар биримиздабиттадан «нихол», лаънати ичкилик хам етарли... Лекин егулик олиш хаммамизнинг ёдимиздан чикибди…Бироздан cўнг ичимиздан биттамиз кечки овкатолиб келиш учун ўз машинасида кетди. Соат тахмиман, кечки еттилар эди. Негадир, орадан бир неча соат ўтса-да ундан дарак бўлавермади...Соат ўнларда безовта бўла бошладим ва ва машинамда уни ахтаришга тушдим…Бир вакт не кўз билан кўрайки, йўлда…Етиб борганимда дўстимнинг машинаси бир ёнга агдарилган кўйи алангага бурканиб ёниб ётарди…Эсим огиб колаёзган алфозда, югуриб, машина ичидан дўстимни чикаришга харакат килдим… Деярли танасининг ярми кўмир каби корайиб, куйиб кетган дўстимни кўрганимда, бир муддат серрайиб котиб колдим…Хали хаёт аломати билиниб турган танани кўтариб, ерга еткиздим…Бир неча дакикалардан cўнг кўзини очди ва«Олов! Олов!» дея алахсирай бошлади. Машинамга ёткизиб, касалхонага олиб боришга ахд килдим, лекин у: «Фойдаси йук…Барибир етиб бормайман…» деди инграган овоз билан. Кўз олдимда жон бераётган дўстимга караб турарканман, кўз ёшларим сел каби окарди… Бирдан у бакира бошлади: «Энди нима дейман унга…Нима дейман унга?» Унга дахшат билан карадим ва:«Ким у?» деб cўрадим. Чукур кудук каъридан келаётган каби овоз билан: «Алло-о-о-х» деди. Чакмок ургандек сесканиб кетдим…. Кутилмаганда дўстим охирги нафасларини жамлаб, бир кичкирди-да, бўшашиб колди…Кунлар ўтсада, ёдимдан ёнаётган олов ва вафот этган дўстимнинг: «Энди нима дейманунга…Нима дейман?» деб кичкираётган манзараси чикмас, кайта-кайта хаёлимга куйилиб келаверарди. Ўзимга ўзимга савол бера бошладим: «Мен нима дейман Унга?» Кўзимдан ёшлар куйила бошлади. Шу вакт муаззиннингбомдод намозига айтаётган нидоси таралди: «Аллоху акбар! Аллоху акбар…Хаййа алас солат…Бу нидо хоссатан мен учун, мени нур ва хидоят йўлига чакириш учун деб хис килдим….Гусл килиб ювиндим ватахорат олдим. Йиллар давомида тўпланиб колган разилликлардан жисмимни покладим… Намозни адо этди... Ўша кундан бошлаб фарзларни тарк этмай адо кила бошладим. Аллохга хамд айтаман чунки, Ундан бошкаси хамдга лойик эмас… Бошка инсонга айландим… Ахволларни ўзгартирувчи Зот кандай хам пок… Аллох изни билан умрага тайёрланаяпман…Иншааллох, хажга хам ният бор, яна кайдам, ахир умрлар Аллох субханаху ва таолонинг кўлида-ку.» Бу Абу Абдуллохнингтавбаси киссаси эди. Аллох хаммамизни динда собит килсин. Ёшларни факат огохликка, сергакликка чакирамиз…Ва Аллох белгилаган хад-худудларни саклашга монеълик киладиган хар кандай сухбатлардан эхтиёт бўлишга чакирамиз. Абу Абдуллохнинг хикоясида ибрат бор. Борми ибрат олувчилар?!


Ички ишлар тизими: амалдаги тузилма янгиланмоқда | Ўзбекистон "Адолат" социал-демократик партияси\nИчки ишлар тизими: амалдаги тузилма янгиланмоқда\n21 Февраль, 14:36 • Андижон вилояти, Муносабат, Янгиликлар • 273 марта кўрилди • Комментариев к записи Ички ишлар тизими: амалдаги тузилма янгиланмоқда нет\nЖамоат тартибини сақлаш, ҳуқуқбузарликлар профилактикаси, жиноятчиликка қарши курашиш, бузғунчи тахдидларни барвақт аниқлаш бўйича якдил ҳаракатларни ташкил этиш фурсати келди. Президентимизнинг шу йил 14 февралда қабул қилинган “Тошкент шаҳрида жамоат тартибини сақлаш, ҳуқуқбузарликлар профилактикаси ва жиноятчиликка қарши курашишнинг сифат жиҳатидан янги тизимини жорий этиш тўғрисида”ги қарори ана шу мақсадга йўналтирилди.\nЭнди мамлакатимизда ички ишлар тизимининг янги тузилмалари шакллантирилади ва фаолияти такомиллаштирилади. Мазкур қарор билан бу борадаги ишларнинг Тошкент шаҳрида тажриба тариқасида ташкил этилиши ва мукаммаллаштирилиши кўзда тутилмоқда.\nИчки ишлар тузилмаларининг аҳолига энг яқин бўлган жойларда куч ва воситалар фаолиятини бевосита бошқариш ва мувофиқлаштиришнинг самарали тизими яратилаётир. Шахсий таркибга қўшимча тадбир ва ишлардаги иштироки туфайли ортиқча вазифалар юкланишини бартараф этиш назарда тутилмоқда.\nТошкент шаҳридаги туман ички ишлар бошқармалари (бўлимлари) негизида туманларни комплекс ижтимоий-иқтисодий ривожлантириш бўйича секторлар ҳудудлари доирасида куч ва воситаларни мақсадли тақсимлаган ҳолда ички ишлар органлари фаолиятини мувофиқлаштириш бошқармалари ташкил этилмоқда. Тошкент шаҳар ички ишлар бош бошқармаси бошлиғи республика ички ишлар вазирининг ўринбосари ҳисобланади. Бош бошқарма бошлиғининг ёшлар масалалари бўйича ўринбосари профилактика инспекторлари фаолиятига асосий эътиборини қаратади. Бошқарма бошлиғининг маслаҳатчиси лавозими ҳам жорий этилмоқда.\nМувофиқлаштириш бошқармалари бошлиқлари барча соҳавий хизматларни мақсадли тақсимлаш ва бошқариш билан шуғулланади. Ички ишлар бўлимлари бошлиқларига хизмат вазифаларининг кундалик ижроси устидан таъсирчан назорат учун шахсий масъулият юклатилади. Ички ишлар тизими раҳбарларининг маҳаллий телеканаллар, халқ депутатлари Кенгашлари ҳамда аҳоли олдида белгиланган муддатларда ҳисобот бериб бориш тартиби ўрнатилмоқда.\nАлбатта, юқоридаги қонун ҳужжати биз адолатчиларни қувонтирди. Чунки ички ишлар тизими қанчалик мустаҳкам бўлса, фуқароларнинг ҳуқуқий маданияти юксалтирилса қонун бузулиш ҳолатлари кескин камаяди. Бу борада кенг жамоатчилик орасида тарғибот ишларини кучайтириш биз партия фаоллари олдидаги асосий вазифа демакдир.\nХонобод шаҳар Кенгаши раиси\nИчки ишлар тизими: амалдаги тузилма янгиланмоқда was last modified: Февраль 21st, 2018 by matbuot\n« Фаол, ташаббускор аёллар – жамият таянчи Жиззахда “Йилнинг энг фаол адолатчи аёли” аниқланди »


21-аср ёшлари… Мактаб ўқувчиси ўқитувчиси кўз олдида пақилдоқ портлатди (ВИДЕО) - EFFECT.UZ\n21-аср ёшлари… Мактаб ўқувчиси ўқитувчиси кўз олдида пақилдоқ портлатди (ВИДЕО)\n. 14:24 | 05.12.2020\nИжтимоий тармоқда мактаб ўқувчиси мактаб ҳудудида қолаверса, ўқутувчи олдида пиротехника воситасини ишлатгани ҳақида видео тарқалди.\nУшбу видеода ўқувчи Ўзбекистон республикаси вазирлар маҳкамасининг 10.12.2009 йилда қабул қилган 309-сонли қарорини қўпол равишда бузилганлигини кўриш мумкин.\nҚолаверса, видеодаги болани назорат қила олмаган мактаб раҳбариятини ҳам жазога тортиш кераклигини таъкидлаб ўтмоқчимиз.\nМазкур вазият бўйича Effect.uz Ахборот агентлиги тегишли ташкилотлардан муносабат билдиришларини кутади.


“АМЕРИКА ОВОЗИ” МУХБИРИ: “ЎЗБЕКИСТОН ТАШАББУСЛАРИНИ ВАШИНТОНДАГИ РАСМИЙЛАР ИЛИҚ КУТИБ ОЛИШАЯПТИ”\n—Яқинда дастурларимизнинг бирига “Ўзбекистонда инсон ҳуқуқлари борасида рўй бераётган янгиликларни, ўзгаришларни АҚШ, ўарб аҳли қандай баҳолайди?” деган савол келиб тушди. Умуман, сўнгги пайтларда бундай мурожаатлар тез-тез янграмоқда, — дейди “Америка овози” мухбири Навбаҳор Имомова “Халқ сўзи” газетаси учун ёзган хабарида.\n—Узоқ давр мобайнида Ўзбекистон, дейилганда Вашингтонда инсон ҳуқуқлари бўйича салбий қараш мавжуд эди. Бугунги кунга келиб, Америка расмийлари билан гаплашганимизда ва улардан “Ўзбекистонда янги раҳбар иш бошлаганига бир йилдан зиёд вақт бўлди, ҳозирги ислоҳотларни қандай баҳолайсиз?” дея сўраганимизда, улар амалга оширилаётган ишларни “Умидга, оптимизмга тўла”, деб баҳолашмоқда. Ўзбекона таъбир билан айтганда, бу муносабатларга кўз тегмасин, деган маъно мужассам. Яъни “Мана шу ижобий тўлқин, ўзгаришлар жараёни давом этаверсин, орқага қадам ташланмасин ҳамда Ўзбекистон дунё ва ўз халқи учун очилаверсин” мазмунидаги муносабатларни эшитаяпмиз.\nЎтган бир йилдан ортиқ муддатда Ўзбекистонда 25 га яқин сиёсий маҳбус озод қилинди. АҚШнинг Тошкентдаги элчихонаси расмий равишда баёнотлар бериб, Ўзбекистон Ҳукуматининг бундай ташаббусларини олқишламоқда. Ва ҳозир ким билан гаплашманг, “Ўзбекистонда қонун устуворлиги таъминланиши учун олға қадамлар ташланаверсин, туб муаммоларга қарши кураш кучаяверсин”, деган фикрларни билдирмоқда.\nУмуман олганда, Ўзбекистон ташаббусларини Вашинтондаги расмийлар илиқ кутиб олишаяпти, — дейди “Америка овози” мухбири.


Март ойининг энг чиройли голи муаллифи – Драган Черан\nОртда қолган март ойида Coca Cola Суперлига-2019 старт олди. Суперлига доирасида жамоалар 2 та тур ўйинларини ўтказишди. Мазкур учрашувлар давомида бир қатор киритилган чиройли голлар мухлис-у мутахассислар олқишига сазовор бўлди.\nМарт ойининг энг чиройли голини аниқлаш мақсадида ташкил этилган сўровномада “Пахтакор” жамоаси тўпурари Драган Чераннинг “Локомотив” жамоаси дарвозасига киритган иккинчи голи энг кўп овоз йиғди. Мазкур гол иккинчи поғонадан жой олган Ислом Кенжабоевнинг “Сўғдиёна”га урган голидан 4 очкогагина илгарилаб кетди.\n« “Шўртан” (Ғўзор)-“Ифтихор ” (Олтиариқ) жамоалар ўртасидаги футбол бўйича XXVIII Ўзбекистон миллий Биринчилиги ПРО-Лига “А” 02-тур 2019 йил. Онлайн ўйин шархи\n“ШЎРТАН” 3–2 “ИФТИХОР” Про-лига “А” 2-тур, 10.04.2019 »


Мараннинг “бўғиқ” футболи тугади, Баллардини “Женоа”ни қутқара оладими?\n22 декабрь, 2020, 15:58\nШомуродов жамоасида янгиланишлар пайти.\nХабарингиз бор, кеча “Женоа” клуби расмий сайти ва барча ОАВда бош мураббий Роландо Мараннинг истеъфога чиқарилгани расман эълон қилинди. Бу нафақат клубнинг Италиядаги мухлислари, балки Ўзбекистондаги футбол ихлосмандлари томонидан ҳам кутилаётган хабар эди. Охирги 10 та учрашувдан биттасидагина ғалабага эришган мураббий учун чиқиш эшикларининг очилиши аниқ эди. А Серия доирасидаги сўнгги ғалаба сентябрь ойида қайд этилганди. Клуб раҳбарияти унга етарли шароитларни яратиб бериш мақсадида жуда кўп ишларни амалга оширди. Элдор Шомуродов, Жанлука Скамакка ва Давиде Заппакоста харидлари генуяликларга озмунча суммага тушмади. Харажат қилган тараф натижа талаб этиши азалдан бор бўлган ҳолат. Бугун Мараннинг кетиш сабаблари, Баллардини клубга нима бера олиши ва янги мураббий услубига Шомуродовнинг қанчалик мос келиши ҳақида сўз юритамиз.\n57 ёшли италиялик мутахассис ўз миллатига хос консерватив футбол билан натижаларга эришишни хоҳлади. Аммо замонлар ўзгармоқда. Ҳар қандай услуб қанчадир давр ўтгач эскиради, аниқроғи, уларга қарши тактикалар ўйлаб топила бошлайди. Апеннин яримороли вакиллари тарихан “катеначо” билан ном қозонган ва ҳимоядаги тартиб натижа келтиришига ишонадилар. Аммо Маран қўл остидаги футболчилар билан буни амалга ошириш имконсиз эди. Аввало, марказий ҳимоя вакиллари талабга жавоб берадиган даражада кучли эмас. Ҳимоядан ўйнашни истовчи клубда мудофаа маркази анча бақувват бўлиши лозим. Ваҳоланки, “Женоа”да энг ожиз нуқта ҳимоя ҳисобланади. А Серия сўнгги йилларда дунё даражасидаги марказий ҳужумчилар билан кучайди: Роналду, Иммобиле, Лукаку, Ибрагимович… Аввало, бу каби индивидуал маҳорат эгаларига қарши ҳаракат қилар экансиз, ҳимоядаги жипсликни бой беришингиз тайин. Роландо Маран икки чизиқли ҳимоя билан рақибни жарима майдонига киритмасликни асосий вазифаси этиб белгилайди. Бироқ, буни у жуда нотўғри бажариб келди. Бу каби ҳимояни тарғиб этган кўплаб мураббийларни кузатиш орқали кўришимиз мумкинки, улар мудофаанинг сўнгги тўртлигини жарима майдони ичига у қадар киргазиб юбормайди. Яъни, жарима майдонига учиб кирадиган тўпларнинг 60 фоизига дарвозабон жавоб беради. Ушбу мураббий тактикасида эса Перин фақат тепилган тўпларни қайтарадиган посбонга айланиб қолди. Жарима майдонида унинг ўзи бажара оладиган ишларга ҳам ҳимоячилар бириктириб қўйилди. Икки чизиқли ҳимоя рақибни қанотга сиқиб чиқариши ва иккинчи қаватдан тўп узатишга мажбур этиши лозим. Маран қўл остидаги марказий ҳимоячилардан биргина Маттиа Бани 190 сантиметр бўйга эга. Масьелло (185 см) ва Бехрами (184) у қадар бўй билан мақтана олмайди. Улар бир амаллаб иккинчи қаватдан узатилаётган тўпларни қайтараётган бўлиши мумкин, аммо бу тўплар яна рақиб жамоага бориб тушмоқда. Мана шундай паллада дарвозабоннинг қўллари ёрдамга келиши лозим.\n“Женоа” ҳимоячиларига ҳужумга ўтиш, биринчи аниқ пасни узатиш орқали жамоани олдинга бошлаш каби бугунги тезкор футболда муҳим бўлган хусусиятлар етишмайди. У ярим ҳимоячилар ва ҳужумчилардан ҳам мудофаа ташкил этиш воситилари сифатида фойдаланди. Бир сўз билан айтганда, унинг қўл остида футболчилар хато қилмаслик учун ўйнади. Уларга ўзи бириктирилган зонани тарк этмаслик, ўз вазифасини бехато бажариш юкланди. Футбол компютер ўйини эмаски, унда фақат белгилаб қўйилган ҳодисалар содир бўлса!\n56 ёшли италиялик мураббий “Женоа”га бегона эмас. У тўртинчи маротаба клуб мураббийлигига тайинланмоқда. У футболчилик даврида ярим ҳимоячи бўлган ва ҳужумни яхши кўради. Роландо Маран эса туғма ҳимоячи. Демак, услуб жиҳатидан яқин орада генуяликларда катта ўзгаришлар кўрамиз.\nДавиде 2010/2011 йилги мавсумда жамоани жуда яхши бошқарганини эътироф этиш жоиз. Унинг қўл остида клуб А Серияни 10-поғонада якунлаган. Европа Лигасига йўлланма берадиган ўринлардан саноқли очколар уни ажратиб қолган. Шу йил якунида Давиденинг клубни тарк этиши мутлақо кутилмаган тарзда содир бўлган. “Женоа” президенти Энрико Презиоси уни ҳеч бир асосли сабабсиз бўшатиб юборади. Яна бир йиллик шартномаси бўлишига қарамай, ўзаро келишмовчилик унинг клубдан кетишига сабабчи бўлди.\n2013 йилда генуяликлар бош мураббийлигига қайтган Баллардини олдига қулаётган клубни элитада олиб қолиш вазифаси юкланди. У келгунича жамоа анча қийин ҳолатга келиб қолган бўлса-да, олдига қўйилган вазифани бажарди ва клуб А Серияда қолди. Ёзда Энриконинг эски “касал”и хуруж қилиб, жамоасини қутқарган мураббийни яна кетказиб юборади.\n2017/2018 йилги мавсумда яна “грифонлар”ни бошқарган мураббийнинг жамоадан нима сабабдан кетгани ҳам номаълум. Клуб А Серияда 12-ўринни эгаллаган, таркибга нисбатан натижа у қадар ёмон эмасди.\nДемакки, Баллардинининг келиши доим хайрли бўлган. Ундан яна натижа ва чиройли футбол кутишга ҳақлимиз.\nУнинг услуби қандай? Юқорида айтиб ўтганимдек, у ҳужумни яхши кўради. Кучсизроқ жамоаларни бошқариш методикасини тўлиқ англаб етган ҳолда, ҳужумлар уюштиришни ҳам эсидан чиқармайди. У тарғиб этадиган футболда икки қанот лотераль ҳимоячиларининг ўрни катта. Бахтига, “Женоа”да тўп сураётган футболчилар орасидаги энг кучлилари айни шу позициядагилар. Доменико Кришито ва Давиде Заппакоста Европа футболида ном таратган ҳимоячилардан саналади. Ҳар иккаласи гранд жамоалар сафида ўзини кўрсатишга эришган. Баллардини услубида қанот ҳимоячиларининг жарима майдони томон узатадиган тўплари катта ўрин тутади. Унинг тактикасида футболчилар Маран услубидаги каби ўз зонасида қатъий туришга мажбур бўлмайди. Ким бўлишидан қатъи назар, рақиб ҳужумини тўхтатиб қолинса бўлгани. Баллардини услубининг камчилик тарафи ҳам шунда: футболчилар бир-бирларининг ўрнини ёпишга интилиши натижасида ўз зонасидаги ишларга улгурмай қолиши мумкин. Ўзи ярим ҳимоячи бўлганигами, ушбу позициядаги футболчиларнинг эркин ижод қилишига қўйиб беради. Улар энди бемалол узоқ масофалардан зарба бериб кўриши, кутилмаган, оригинал пасларни ижро этишга уруниб кўриши мумкин. Бир сафар ўтмаса, бошқа сафар ўхшаб қолиши мумкин. Муҳими, улар бу каби таваккалчилик учун Маран давридаги каби захирага киритиб қўйилмайди.\nҲамюртимизнинг янги мураббий қўл остида қандай тўп суриши мумкинлиги ҳақида бош қотираётган мухлисларни тинчлантирадиган жиҳатлар мавжуд. Баллардини даврида жамоа ҳужумида Лука Тони асосий фигура бўлган. У қандай типдаги футболчи бўлганини катта ёшдаги мухлислар яхши эслашади. Элдор сингари у ҳам жарима майдони ичидаги кутилмаган зарбалари билан рақиб дарвозасига гол уриб кетган. Шомуродовнинг “Ростов”даги голларини кўриб чиқсак, у узоқ масофадан иккинчи қаватга етказиб бериладиган тўпларни усталик билан дарвозага жойлай олишининг гувоҳи бўламиз. Унинг ностандарт зарбалари ушбу мураббийга манзур келиб қолиши эҳтимоли юқори.\nУслубни истисно этганда ҳам, ҳужумни яхши кўрувчи мураббийнинг келиши юртдошимизнинг ўзини кўрсатиши учун яхшигина шароит яратиб бериши аниқ. Ўз ярим майдонидан рақиб постини ишғол этиш ҳолатлари ноёб саналади. Голлар уриш ва натижага эришиш учун ҳужумга ўтиш талаб этилади. Жамоага тўртинчи қайта келаётган мураббий буларни биздан ҳам яхшироқ тушунишидан умидвормиз.\nБиз хам умидвормиз\nТЕЗКОР ХАБАР “Женоа” мухлислари Шомуродовдан ўзбекча хет-трик талаб қилмоқда!


«Отопление» қачон уланади? / Ўзбекистон янгиликлари, энг сўнгги хабарлар\n«Отопление» қачон уланади?\n28 октябр 2013, 15:24 1286 кўрилди\nАйрим маълумотларга қараганда, Тошкент шаҳрининг бази ҳудудларида «отопление» уланган. Масалан, Хамза туманида иситгичлар якшанба куни хонадонларни исита бошлаган.\n«Тошисиқликқуввати» марказий диспетчерлик хизматининг маълумотларига кўра, иситиш мавсуми бошланадиган сана ҳозирча маълум эмас.\nДиспетчернинг сўзларига кўра, айни дамда Ҳокимият буюруғи уларга келмаган. Лекин иситиш воситалари уланиши учун қаторасига беш кун ўртача ҳарорат 7 даража иссиқдан юқори бўлмаслиги лозимлигини таъкидлади. Бироқ гувоҳи бўлиб турганимиздек, уч кундан бери кечаси об-ҳаво ҳарорати +1 ни ташкил қилмоқда.\nОб-ҳавони кузатиш Бош марказининг маълумотларига таянадиган бўлсак, яқин кунларда об-ҳаво яна +20 даражагача иссиқ бўлади.\nБундан ташқари, ёғингарчиликлар бошланганидан сўнг айрим хонадонларнинг томидан сув оқа бошлаган ва ҳозирда тегишли чоралар кўрилиб, таъмир ишлари олиб борилмоқда. Агарда таъмир ишлари олиб борилмаётган бўлса, e-kommunal.uz сайтига мурожаат қилишингиз мумкин.\nОхир-оқибат, икки кундан бери кузатилаётган совуқ иқлим вақтинчалик эканлиги ва иситиш мавсумига ҳали эрталигига умид қилишдан ўзга чора қолмади гўё.


Россия ИИВ мигрантлар учун аванс солиғи жорий этишни таклиф қилди\n18:54 / 14.09.2020\nРоссия ИИВ мамлакатга ишлаш учун келадиган мигрантлар учун ягона бўнак солиғи жорий этишни таклиф қилди. Бу ҳақда вазирлик томонидан тайёрланган миграция масалалари бўйича янги қонун лойиҳаси концепциясида қайд этилган.\nУнга кўра, бу турдаги солиқни тўлаш учун электрон патент расмийлаштириш талаб қилинади. Мигрантларни ишга ёллашни хоҳловчи иш берувчилар шахсий кабинетда рўйхатдан ўтиши ва махсус шаклни тўлдириши лозим бўлади.\nКонцепцияга кўра, бўнак солиғи кўринишидаги даромад солиғи тўланмаган тақдирда мигрантларга солиқни 15 кун ичида тўлаш талаб қилинган хабарнома юборилади. Солиқни тўламаганларга Россияда ишлаш тақиқланиши ва мамлакатдан депортация қилиниши мумкин.\nАввалроқ ИИВ миграция масалалари бўйича бош бошқармаси бошлиғи Валентина Казакова Россияда барча мигрантлардан бармоқ изларини олиш режалаштирилаётганини маълум қилганди.\nИИВ, хусусан, Россияда 30 кундан ортиқ вақт давомида бўлган барча мигрантларга бармоқ излари, фотосурат, тиббий кўрикдан ўтиши ва ID-карталарни олиш мажбуриятини юкламоқчи.


Ӯзбекистон, 08 Август 2019\nДХХ Чегара хизмати вакилининг маълум қилишича, Ўзбекистон чегара хизмати Қирғизистон билан чегарадаги вазиятни назорат қилмоқда ва қўшни давлатдаги ҳамкасблар билан тезкор ахборот алмашиб турибди.\nАҚШ томонларни Кашмир масаласида босиқликни сақлашга чақирди\nҚўшма Штатлар 7 август куни Ҳиндистон ва Покистонни баҳсли Кашмир минтақаси атрофидаги келишмовчиликлар кескинлашгани соясида босиқлик ва осойишталикни намоён этишга чақирди.\nТожикистонда Қурбон ҳайитда “тўкин дастурхон” учун жаримага тортишади\nТожикистон расмийлари Қурбонлик байрамида яшовчиларнинг уйларида дастурхонлар тузалишини текшириш юзасидан огоҳлантиришди. Ким аямасдан дастурхон ёзган бўлса, 5 минг сомоний (500 доллардан кўпроқ) жаримага тортилади.\nҲуқуқ ҳимоячилари: Тожикистон аксилкоррупция идораси ходимлари адвокатнинг тишини синдиришган\nТожикистон Бош прокуратураси Душанбе шаҳар прокуратурасига адвокат Абдулазиз Абдураҳмонзоданинг унга нисбатан қийноқ қўлланилгани ва шафқатсиз муомалада бўлингани тўғрисидаги аризасини кўриб чиқишни топширди.\nҚирғизистоннинг собиқ президенти муддатсиз митинг эълон қилди\nҚирғизистоннинг собиқ президенти Алмазбек Атамбаев ўзига қарашли, “Апрель” телеканали таҳририяти жойлашган “Медиа Форум” биноси яқинида муддатсиз митинг бошлаганини эълон қилди.\nАтамбаевни қўлга олиш амалиёти чоғида бир киши нобуд бўлди (тўплам)\nБойсун туманилик 45 яшар Эркин Абдураҳмонов ички ишлар ходимлари томонидан аёвсиз калтакланганини иддао қиларкан, олган жароҳатлари туфайли Бойсун туман шифохонасида қолаётганини билдирди.\nҚирғизистоннинг собиқ президенти Алмазбек Атамбаевнинг Қўй-Тошдаги қароргоҳини ишғол этиш чоғида бир нафар махсус кучлар аскари ҳалок бўлди.\nҚозоғистон собиқ мудофаа вазирини қуролли кучлардан ҳайдашди\nСобиқ мудофаа вазири Сакен Жасузаковни қуролли кучлар сафидан бўшатишди. Бу ҳақдаги фармойишни 7 август куни Қозоғистон президентининг расмий сайтида чоп этишди. Июнь ойи охирида ҳарбий омбордаги ўқ-дори заҳиралари портлаган Арис шаҳридаги фавқулодда ҳодиса бунинг сабаби сифатида кўрсатилган.


Москвада Иван Голунов билан боғлиқ ҳодиса ортидан яна бир митинг ўтказилди\n28 октябр 2020, Тошкент вақти: 14:33\nМосквада ўтган митинг.\nМосква марказида 16 июнь куни ҳукумат рухсат берган “Барчага адолат ва қонунийлик учун” деб номланган митинг бўлиб ўтди. Дастлаб митинг “Медуза” нашри журналисти Иван Голуновни қўллаш мақсадида ўтказилиши айтилган эди, бироқ кейинроқ унинг шиори ўзгартирилди.\nРоссия журналистлар иттифоқи томонидан ташкил этилган митингда “Медуза” нашрига кўра 600га яқин, Ички ишлар вазирлигининг билдиришича 1600 одам иштирок этди. Ташкилотчилар митингга 20 минг одам келишидан умид қилаётган эдилар.\n-Доимо адолат ғалаба қилишини истар эдим ва одамлар мана шу каби митингларга келишлари шарт. Фақат митинглар орқалигина биз Голуновни қутқариб қолдик. Агар биз жим ўтирганимизда у ҳозир қамоқда қолган бўлар эди, - деди митингга чиққанлардан бири Елена Ваулина.\nЛатвияда жойлашган "Медуза" нашрининг суриштирув журналисти бўлган Иван Голунов 6 июнь куни Москвада наркотиклар савдосида гумонланиб ҳибсга олинган ва 11 июнда жамоатчиликнинг жуда қаттиқ босим остида озод этилган эди.\nРоссия ички ишлар вазири Голуновнинг жиноятга алоқаси борлиги исботланмаганини тан олишга мажбур бўлган.\nГолунов тарафдорлари Москвада 12 июнда ўтказган намойиш пайтида камида 400 одам қўлга олинди. Голуновни озод қилиш талаби билан мурожаатларни 6 минг журналист ва юз мингдан ортиқ фуқаро имзолади.


«Озодлик» радиосининг кирдикори фош бўлди. Нима дейишга ҳайронмиз! (Видео)\nCана : 14-05-2019 / Жамият, Видео / кўрилди: 140\nДунёга машҳур Озодлик радиосининг ўқувчилари кўп.\nУлар Озодлик ни эксклюзив мақолалари, шов-шувли интервьюлари ва албатта инсайдер хабарлари учун ўқишади. Лекин парданинг ортида нима борлигини радио шов-шувли хабарларни қандай тайёрлашини ҳамма ҳам билавермайди.\nУшбу видеода Озодлик мухбирларининг қандай ишлаши ҳақида исботу далиллар келтирилган. Ҳар сафар ўзини турли инсон сифатида таништирадиган бу мухбирларжурналистика қонунлари ва журналист этикасини оёқости қилмоқда.\nБернора Қориева билан юз берган ҳолат бунинг яққол мисоли. Агар хоразмлик Шуҳрат 80 ёшли аёлни алдамай, ўзининг асл мақсадини айтганида бугун у ҳақда ижтимоий тармоқларда ёмон гаплар айтилмаган бўларди.\nЭнг ачинарлиси, чет элда ўтириб, Ўзбекистонга, унинг фуқароларига туҳмат тошларини ёғдираётган, бу орқали қайсидур давлатнинг тегирмонига сувқуяётганлар ҳам бегона эмас ўзимизнинг қоракўз ўзбеклар. Нима ҳам дердик: Ўзингдан чиққан балога қайга борасан давога?! . Бунинг отини тирикчилик эмас, тирриқчилик деса тўғрироқ бўлади.\nPS: Журналист ўз касбига доир ахборотдан шахсий мақсадларда фойдаланиши,ахборот манбаи ёки муаллиф розилигисиз жисмоний шахснинг шахсий ҳаётига тааллуқли маълумотларни эълон қилиши, шунингдек аудио ва видео ёзиш воситаларидан фойдаланиши мумкин эмас .\nЎзбекистон Республикасининг Журналистлик фаолиятини ҳимоя қилиш тўғрисида ги қонуни 6-моддаси.\nБу мурожаат ва фактларни тақдим этган телеграмдаги @Qoshni_mahalla канали Озодлик дан ушбу ҳолат бўйича изоҳ сўраган, дейди 7news.uz .


Ҳайдовчилик гувоҳномалари давлат хизматлари марказлари орқали бериладиган бўлди\nЕвропада хавфсизлик ва ҳамкорлик ташкилотининг одам савдосига қарши курашиш бўйича махсус вакили ва координатори Мадина Джарбуссинова бошчилигидаги делегация аъзолари расмий ташриф доирасида Ўзбекистон Республикаси Ички ишлар вазирлигига ташриф буюрдилар.\nТошкент Жанубий вокзали Вазирлар Маҳкамасининг тегишли қарорига мувофиқ замонавий архитектура талаблари асосида тубдан реконструкция қилинди. Вокзалнинг умумий майдони 9,2 гектар бўлиб, 650 метрлик 3 та перронга эга. У ҳақда ЎзА маълумот келтирди.\nЎзбекистоннинг айрим ҳудудларида ер ости силкинишлари кузатилди\nФВВ Сейсмопрогностик мониторинг Республика марказининг маълумотига кўра, 30 март куни Тошкент вақти билан соат 23:45да Ўзбекистонда ер ости силкинишлари кузатилди.\nНаврўз байрами арафасида Самарқандга қанча сайёҳ келгани маълум қилинди\n«Ўзбекистон бўйлаб саёҳат қил» миллий дастури йўлга қўйилиши дам олиш кунлари фуқароларнинг арзон ва қулай нархларда саёҳат қилиши учун катта имконият бўлди. Шу билан бир қаторда, меҳмонхоналар ва туризм соҳаси билан боғлиқ бошқа тадбиркорлик субъектлари туристик мавсум бўлмаган даврда даромадларининг ошишига хизмат қилмоқда.\nТошкент шаҳрининг Миробод туманида 25 март соат 23.30 ларда ИИББ ЙПХ инспектори, кичик сержант Э.Эргашев ва ИИББ ЖТСБ ППХ бригадаси ҳайдовчиси, сафдор Б.Исроилов А.Фитрат кўчасида хизмат олиб бораётган вақтларида шу кўчада шовқин солиб ҳаракатланиб келаётган иккита “Ласетти” русумли автомашиналарни тўхтатишган. Ҳайдовчилардан бири автомашинага тегишли ҳужжатларни тақдим қилаётганида иккала автомашинада маст ҳолда бўлган 3 нафар йўловчи ходимларнинг олдига келиб фаол қаршилик кўрсатган. Бу ҳақда ИИВ матбуот хизмати хабар беради.\nҚозоғистонда юк поезди уриб юборган андижонлик аёл воқеа жойида ҳаётдан кўз юмди\nЯна ҳамманинг тилида – тўй, маърака. Телевизорни очсангиз ҳам, радионинг қулоғини бурсангиз ҳам, канали-ю, дастурининг, вақти-соатининг фарқи йўқ – гап тўй-ҳашамлар ҳақида. Газета-журналларни-ку қўяверинг. Эллик, олтмиш, ҳатто юз йил бурунги рукну мақолалар: “Тўйларимиз ҳақида ўйларимиз!”


Инсайдерлар интернет тармоғида iPhone 8 флагман смартфонининг илк схематик-чизмали суратини тарқатишди. Кутилганидек, янги айфон олд панелидаги Home бош тугмаси энди мавжуд эмас. Биометрик модул эса олд панелда ҳам, орқа панелда ҳам йўқ. Демак, бармоқ излари сканери учун дисплей панелида виртуал тугма ўрнатилади, деган гапларда жон бор, деб ёзади Terabayt сайтига таяниб "Соф.уз" нашри.\niPhone 8 экранининг юқори қисмида 2 та камера модуллари мавжуд. Маълумотларга кўра, улардан бири 3D-камера бўлиб, бу лазерли сенсор қиёфани текширувдан ўтказади, ёки у кўзнинг рангдор пардаси учун ўрнатилган сканер бўлиши ҳам мумкин. 3D-камера сурат олинганидан сўнг ҳам, тасвирнинг фокус, яъни бош нуқтасини белгилаш ва объектларнинг ўзига алоҳида ишлов бериш имконини беради. Мисол учун, тасвирдаги объектнинг ёки инсон танасини 180 градусга ўзгартириш, бошқа виртуал эффектлар қўшиш мумкин бўлади.\n11:45 Тармоқда iPhone 8’нинг янги суратлари тарқалди\n19:19 Apple ходими iPhone 8’нинг инқилобий техно-жиҳатини айтди\n23:31 Учала iPhone 7 акс этган инсайдерлик фотолари эълон қилинди


Деррик Перейра: "Биз ҳали таслим бўлганимиз йўқ. Тожикистон билан энг яхши ўйинимизни намойиш этамиз" / CHAMPIONAT.asia\nДеррик Перейра: "Биз ҳали таслим бўлганимиз йўқ. Тожикистон билан энг яхши ўйинимизни намойиш этамиз"\n22 мар 20:12\nТеглар : ҲиндистонДеррик Перейра\nU-23 Осиё чемпионати саралаши доирасидаги Ҳиндистон U-23 - Ўзбекистон U-23 (0:3) учрашувидан кейинги матбуот анжуманида меҳмонлар устози Деррик Перейра иштирок этди.\n"Бугунги ўйинда бизга тажриба етишмади. Бундан ташқари об-ҳавога кўникиш ҳам қийин бўлди. Шу сабабли ҳам натижа шундай бўлди. Мағлубиятга сабаблардан яна бири сифатида Тошкентга жуда ҳам кеч етиб келганимизни айтган бўлардим".\n"Маълумот ўрнида айтиб ўтмоқчиманки, мендан олдинги мураббий бир ой олдин истеъфога чиққан. Шу боис 1 ойдан буён ушбу жамоада ишлаяпман. Бундан ташқари футболчилар ўз клубларида ўйнашгани учун тайёргарлик учун фақат бир ой вақтимиз бўлди холос".\n"Ўзбекистон терма жамоасини ўрганишга келадиган бўлсак уларнинг олдинги ўйинларини томоша қилдик. Масалан, Япония билан баҳсни кўрдик. Улар техник ва тактик жиҳатдан жуда ҳам кучлилигини билардик. Шунга тайёрланиб келгандик".\n"Футболда ҳамма нарса бўлиши мумкинлигини таъкидлаб ўтмоқчиман. Биз ҳали таслим бўлганимиз йўқ. Кейинги ўйинда Тожикистонга қарши энг кучли ўйинимизни кўрсатишга ҳаракат қиламиз ва балки гуруҳдан ҳам чиқармиз", - дейди Деррик Перейра.\nҲиндистон U-16 мураббийи: "Буларнинг барчаси болалар футболига берилаётган эътибор самараси" 6\nЎзбекистон U-16 - Ҳиндистон U-16 - 1:1 12\nU-16 Осиё чемпионати саралаши. Ҳиндистон U-16 - Ўзбекистон U-16 - 1:1 115\nU-16 Осиё чемпионати саралаши. Гуруҳдошимиз Ҳиндистон 5:0 ҳисобидаги ғалаба билан бошлади 3\nАПЛ. "Уотфорд" - "Арсенал" 2:2 1\nФутбол бўйича Ўзбекистон аёллар миллий терма жамоаси бугун Ҳиндистон билан ўртоқлик ўйини ўтказади 3


Кўпчилик пенсионерлар ишлашда давом этадилар. Кимдир ўз жамоасида қолади. Кимдир бироз вақт дам олиб, яна ўз касбий маҳоратларини ишга солишда давом этади. Бундай ҳолатларда пенсия олиш шартлари ўзгаради. Шуни ёдда тутингки, ўз ҳуқуқ ва мажбуриятларингизни яхши билишингиз юзага келадиган турли муаммолардан халос бўлишда ёрдам беради.\n1. Меҳнат шартномаси бўйича (шунингдек тўлов ёшга доир энг кам пенсиядан1 ошадиган фуқаролик-ҳуқуқий тусдаги шартнома бўйича) ишловчи пенсионерларга, улар тўлиқ иш куни, ярмиси ёки фақат бир соат ишлашидан қатъи назар, 50% миқдорида пенсия тўланади.\n2. Пенсиялар қуйидагиларга 100 фоиз тўланади2:\nуруш ногиронлари ва қатнашчиларига, шунингдек уларга тенглаштирилган шахсларга3;\nИккинчи жаҳон уруши йилларида ҳарбий хизматни ўтаган ёки фронт орқасида ишлаган шахсларга;\nI ва II гуруҳ ногиронларига;\nЧернобиль ҳалокатидан зиён кўрган фуқароларга;\nфуқаролар йиғинлари ва маҳаллаларнинг раисларига;\nфуқароларнинг ўзини ўзи бошқариш органларида диний маърифат ва маънавий-ахлоқий тарбия бўйича маслаҳатчи лавозимларида ишловчи пенсионер аёлларга.\n3. Агар пенсионер фуқаролик-ҳуқуқий тусдаги шартнома бўйича ишлаб, энг кам ёшга доир пенсиядан кам миқдорда даромад (гонорар, мукофот ва бошқаларни) оладиган бўлса, унга тўлиқ миқдорда пенсия тўланади.\n4. Пенсионер ўриндошлик бўйича ишлаши мумкин. Мазкур ҳолатда унга асосий иш жойидан 50% миқдорида пенсия тўланади.\n5. Пенсионер ишга кирган тақдирда, бу ҳақда ўзининг истиқомат жойидаги Пенсия жамғармасининг туман (шаҳар) бўлимини хабардор қилиши шарт4.\n6. Ташкилот раҳбари ишловчи пенсионерларга ўз вақтида ва тўғри пенсия тўланиши, шунингдек Пенсия жамғармасининг бўлимига пенсионерни ишга қабул қилганлик ёки уни ишдан бўшатганлик (меҳнат/фуқаролик-ҳуқуқий тусдаги шартномани тузганлик/тўхтатганлик) тўғрисидаги маълумотларнинг ўз вақтида ва ишончли тарзда тақдим этилиши учун жавобгар бўлади.\n7. Иш берувчи (меҳнат шартномаси тузиш чоғида дастлабки тарзда ва кейинчалик иш давомида) 60 ёшга тўлган эркаклар, 55 ёшга тўлган аёлларни тиббий кўрикдан ўтказишни ташкил қилиши шарт5. Бунда ходимлар тиббий кўрикдан ўтиш харажатларини тўламайдилар.\n1Энг кам ёшга доир пенсиялар – ойига 254 730 сўм (Президентнинг 26.08 2015 йилдаги «Иш ҳақи, пенсиялар, стипендиялар ва нафақалар миқдорини ошириш тўғрисида»ги ПФ-4751-сон Фармони).\n2Ишловчи пенсионерларга пенсия тўлаш тартиби тўғрисидаги низом (МВ, ИИВ, Мудофаа вазирлиги, ФВВ, МХХ ва ДБҚнинг АВ томонидан 30.04.2011 йилда 2222-сон билан рўйхатдан ўтказилган қарори билан тасдиқланган).\n3Давлат пенсияларини тайинлаш ва тўлаш тартиби тўғрисида низомга (ВМнинг 8.09.2011 йилдаги 252-сон Қарорига 1-илова) 1, 2-иловалар.\n4«Фуқароларнинг давлат пенсия таъминоти тўғрисида»ги Қонуннинг (3.09.1993 йилдаги 938-XII-сон) 58-моддаси иккинчи қисми.\n5Меҳнат кодексининг 214-моддаси.\nПрочитано: 2509 раз(а)


2016 йилнинг 1-ярмида Тошкент вилоятида 46,3 минг янги иш ўрни яратилди\n17:44 / 26.07.2016\nТошкент вилоятида жорий йилнинг биринчи ярмида вилоятни ижтимоий-иқтисодий ривожлантириш якунлари ва 2016 йилга мўлжалланган иқтисодий дастурнинг энг муҳим устувор вазифаларига бағишланган фаоллар йиғилиши бўлиб ўтди. Бу ҳақда ЎзА хабар бермоқда.\nЖорий йилнинг ўтган даврида вилоятда ялпи ҳудудий маҳсулот 7,3, саноат маҳсулотлари ишлаб чиқариш 6,6, қишлоқ хўжалиги маҳсулотлари етиштириш 6,8, қурилиш ишлари 10,5, хизматлар ҳажми 15,9, чакана савдо айланмаси 13,8 фоиз ўсди.\n2016 йилги Инвестиция дастурига киритилган 70 йирик лойиҳани амалга ошириш ишлари бошланиб, ҳисобот даврида 14,8 миллион сўм ва 331,2 миллиард сўмлик инвестициялар ўзлаштирилди. Ижтимоий-иқтисодий ривожлантириш дастурларини амалга ошириш доирасида 98 ишлаб чиқариш қуввати ишга туширилди.\nХусусий мулкни ишончли ҳимоя қилишни таъминлаш, давлатнинг иқтисодиётдаги иштирокини қисқартириш бўйича чора-тадбирларни амалга ошириш давом эттирилиб, 165 давлат объекти “ноль” қийматда хусусий секторга сотилди.\nТизимли чора-тадбирларни амалга ошириш туфайли ҳисобот даврида 46,3 минг янги иш ўрни яратилди, уларнинг 36,7 мингтаси қишлоқ жойларда ташкил этилгани эътиборлидир.\nВилоятда “Соғлом она ва бола йили” Давлат дастури ижроси доирасида ҳам кенг кўламли ишлар амалга оширилмоқда. Бунинг учун барча манбалар ҳисобидан 170,9 миллиард сўм ва 13,3 минг доллар йўналтирилди.\nИнвестиция дастурига биноан 103 ижтимоий соҳа объектини қуриш, реконструкция қилиш ҳамда мукаммал таъмирлаш учун давлат бюджети ва мақсадли жамғармаларнинг 61,9 миллиард сўм пул маблағи ажратилиб, ҳисобот даврида 109,2 миллиард сўмлик иш бажарилди.